
	ACTA 


	Expedient núm.: 
	Òrgan col·legiat: 

	JGL/2023/1 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de gener de 2023 

	Durada 
	des de les 19.00 fins a les 20.50 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/52 de la Junta de Govern Local de la sessió duta a terme el dia 27 de desembre de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


AFERS SOCIALS
	Expedient 11/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual número 25207-2023-266-0297Z.


AIGÜES
	Expedient 2470/2022. Revisió facturació aigua 2n trimestre de 2022 – Ctra. de Manresa, 75

	Favorable
	Tipus de votació: unanimitat

	Vista la sol·licitud de la Comunitat de Propietaris Edifici Pinassa, amb NIF núm. H25365768, en què demana que es revisi la facturació d’aigua del comptador comunitari de l’edifici situat a la carretera de Manresa, 75, (contracte 58.393), corresponent al 2n trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,

La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 2n trimestre de 2022 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 2473/2022. Taxa de recollida d’escombraries corresponent a un habitatge urbà sense participació – pl. Major

	Favorable
	Tipus de votació: unanimitat

	Vist que un ciutadà exposa que el 1r, el 2n i el 3r trimestre de 2022 se li va aplicar la taxa de recollida d’escombraries corresponent a un habitatge urbà sense participació a un immoble situat a la plaça Major;
Vist que havia recollit els cubells destinats al porta a porta abans que comencés l’any 2022,
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· aplicar, a partir del 4t trimestre de 2022, la taxa de recollida d’escombraries corresponent a habitatge urbà amb participació,
· retornar la diferència d’import entre la taxa esmentada i l’aplicada el 1r, el 2n i el 3r trimestre de 2022 per un import de 48,33 € (37,89 €, escombraries i 10,44 € fracció orgànica).


	Expedient 2486/2022. Modificació de pòlisses de subministrament d’aigua, desembre de 2022

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de desembre de 2023.



CEMENTIRI
	Expedient 2421/2022. Permís per dipositar unes cendres – nínxol part nova A

	Favorable
	Tipus de votació: unanimitat

	Vista la sol·licitud de permís per dipositar una urna amb cendres en un nínxol de la part nova A del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita, un cop pagada la taxa establerta a l'ordenança corresponent. El preu públic per treballs de cementiri ascendeix a 150,00 €/servei més el 21 % d'IVA.


	Expedient 2479/2022. Renuncia de la concessió de dret funerari d’un nínxol de la part nova E

	Favorable
	Tipus de votació: unanimitat

	Vista la sol·licitud de rescat de dret funerari d’un nínxol de la part nova E del cementiri municipal de Solsona;
Vist que el sol·licitant vol renunciar a la concessió de dret funerari de l'esmentat nínxol;
Vist que no hi ha restes mortals enterrades al nínxol esmentat;
Vist l'article 6 de l'ordenança municipal número 8 "Taxa del cementiri municipal", que disposa que, en els rescats de nínxols, l'Ajuntament abonarà el 50 % del preu de la concessió segons l'ordenança vigent en el moment del rescat;
Atès que el nínxol està situat a la fila número 2, a la qual actualment l'ordenança fixa un preu de 847,00 €;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda rescatar el nínxol esmentat i pagar al sol·licitant l'import de 423,50 €.


CONTRACTACIÓ
	Expedient 1980/2022. Contracte menor de servei – gestió de control horari i sistema de marcatge

	Favorable
	Tipus de votació: unanimitat

	El 31 d'octubre de 2022, la tècnica de Recursos Humans ha emès informe justificatiu de la necessitat de contractar el servei de gestió de control horari i sistema de marcatge, per donar compliment a la normativa i registrar les jornades de treball. És necessari disposar d'un mitjà tecnològic pel volum de personal i la complexitat de tenir diferents centres de treball.
El Reial decret llei 8/2019 de 8 de març, de mesures urgents de protecció social i de lluita contra la precarietat laboral a la jornada de treball, va modificar el text refós de la Llei de l'Estatut dels treballadors, aprovat pel Reial decret legislatiu 2/2015, de 23 d'octubre, afegint un nou apartat a l'article 34, apartat 9, amb la redacció següent:
"9. L'empresa ha de garantir el registre diari de la jornada, que ha d'incloure l'horari concret d'inici i finalització de la jornada de treball de cada persona treballadora, sense perjudici de la flexibilitat horària que estableix aquest article. Mitjançant una negociació col·lectiva o un acord d'empresa, s'ha d'organitzar i documentar aquest registre de jornada. L'empresa ha de conservar els registres a què es refereix aquest precepte durant quatre anys i han de romandre a disposició de les persones treballadores, dels seus representants legals i de la Inspecció de Treball i Seguretat Social."
A dia d'avui la Diputació de Lleida encara no ha fet la licitació i, per tant, l'Ajuntament no pot disposar d'aquest servei per a l'exercici 2023 i és necessari disposar d'un sistema de registre diari de les jornades de treball.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és : 35125200-8.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de serveis per la gestió de control horari i sistema de marcatge, a MHP Servicios de control, SL, amb CIF núm. B35664879, per un import de 5.820,00 € (sense IVA), més 1.111,20 € (21% d'IVA), el que fa un import total de 7.042,20 € (IVA inclòs).
Segon. Autoritzar i disposar la despesa amb càrrec a l'aplicació pressupostària 9200.22000 amb càrrec a l'exercici 2023.
Tercer. Designar com a responsable de l’execució la tècnica de Recursos Humans.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


CONVENIS
	Expedient 2484/2022. Conveni de col·laboració amb el Consell Comarcal del Solsonès i l'Associació L'Afrau de serveis educatius, culturals i de lleure per al pagament del lloguer de les instal·lacions al carrer de Josep M. de Sagarra, 3, exercici 2023

	Favorable
	Tipus de votació: unanimitat

	Es dona compte del conveni de col·laboració amb el Consell Comarcal del Solsonès i l’Associació L’Afrau de serveis educatius, culturals i de lleure per al pagament del lloguer de les instal·lacions al carrer de Josep M. de Sagarra, 3, i que es transcriu tot seguit:
«Conveni de col·laboració entre el Consell Comarcal del Solsonès, l’Ajuntament de Solsona i l’Associació L’Afrau de serveis educatius, culturals i de lleure
Reunits
D’una banda, Sara Alarcón i Postils, presidenta del Consell Comarcal del Solsonès (en endavant, el Consell), actuant en el seu nom i representació, amb domicili al núm. 14 del carrer dels Dominics, de Solsona.
D’altra banda, Judit Gisbert i Ester, alcaldessa de l’Ajuntament de Solsona (en endavant, l’Ajuntament), actuant en el seu nom i representació, amb domicili al núm. 20 del carrer del Castell, de Solsona.
I, d’una altra, Ramon Montraveta i Cabó, en representació de l’Associació L’Afrau de serveis educatius, culturals i de lleure, (en endavant, l’Associació L’Afrau), amb CIF núm. G25647595 i amb seu al carrer de Josep M. de Segarra, núm. 3, baixos, de Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Manifesten
I. Que les Unitats d’Escolarització Compartida (UEC) són un recurs educatiu per a aquells alumnes que, per diferents motius, no s’adapten al sistema educatiu ordinari.
II. Que l’objectiu principal de les UEC és el de preparar i formar persones per tal que, o bé puguin incorporar‐se aviat al món laboral, o bé puguin iniciar un cicle formatiu.
III. Que l’Associació L’Afrau gestiona la UEC L’Afrau, unitat que acull nois i noies de l’IES Francesc Ribalta i de l’Escola Arrels II.
IV. Que fins al mes d’agost de 2021, la UEC L’Afrau està utilitzant un espai llogat al carrer de Josep M. de Segarra, 3, baixos, de Solsona, i pel qual satisfà un lloguer de 434,52 € mensuals.
V. Que el Consell i l’Ajuntament reconeixen la importància de la tasca que les UEC en general, i la UEC L’Afrau en particular, duen a terme en l’àmbit educatiu.
VI. Que és voluntat del Consell i de l’Ajuntament col∙laborar amb l’Associació L’Afrau a fer front a les despeses de lloguer més amunt detallades.
Per tot això, les parts
Acorden
Primer. Aquest conveni té per finalitat reflectir els compromisos de cooperació entre el Consell i l’Ajuntament, d’una banda, i l’Associació L’Afrau, de l’altra, per al pagament del lloguer de les instal·lacions al carrer de Josep M. de Segarra, 3, baixos, de Solsona.
Segon. El Consell i l’Ajuntament faran una aportació màxima a favor de l’Associació L’Afrau, de 2.800,00 € cadascun, per fer front a les despeses de lloguer de les instal·lacions objecte d’aquest conveni.
Tercer. Per fer efectius els imports respectius corresponents, i d’acord amb la Llei 38/2003, de 17 de novembre, General de Subvencions, L’Afrau haurà d’acreditar el compliment de l’objecte de la subvenció pública, aportant abans del 15 de desembre de 2023, el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent de l’anualitat 2023)
· comprovants bancaris de pagament
· finançament de l’actuació (recursos propis i altres ajuts)
· full de dades bancàries.
Quart. Aquest conveni té una vigència fins el 31 de desembre de 2023.
I, perquè així consti, les parts signen el present conveni a la data de signatura electrònica.»
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar a l'alcaldessa per signar-lo.


	Expedient 2485/2022. Annex al conveni de col·laboració amb el Bisbat de Solsona relatiu a la gestió del Museu Diocesà i Comarcal de Solsona

	Favorable
	Tipus de votació: unanimitat

	Es dona compte de l'annex al conveni de col·laboració amb el Bisbat de Solsona relatiu a la gestió del Museu Diocesà i Comarcal de Solsona, i que es transcriu tot seguit:
«Annex al conveni de col·laboració entre el Bisbat de Solsona i l'Ajuntament de Solsona relatiu a la gestió del Museu Diocesà i Comarcal de Solsona
Solsona, ___ de/d’___________ de 2023
Reunits
D’una banda, l’Excm. i Rvdm. Sr. Francesc Conesa i Ferrer, Bisbe de Solsona, en representació del Bisbat de Solsona i com a president del Museu Diocesà i Comarcal de Solsona.
L’Il·lma. Sra. Judit Gisbert i Ester, alcaldessa de Solsona i en representació de l’Ajuntament de Solsona i com a Vicepresidenta del Museu Diocesà i Comarcal de Solsona.
Exposen
Que, en data 22 de gener de 1982, es va signar el conveni pel qual es creava el Museu Diocesà i Comarcal de Solsona (en endavant el MDCS), que passava a integrar-se a la Xarxa de Museus Comarcals de Catalunya. Eren signataris d’aquest conveni el Bisbat de Solsona (en endavant, el Bisbat), el Departament de Cultura de la Generalitat de Catalunya i l’Ajuntament de Solsona (en endavant, l’Ajuntament).
Que, el punt III del conveni esmentat, es considerava que, tenint en compte la situació museística de la comarca del Solsonès, el Departament de Cultura i Mitjans de Comunicació, el Bisbat i l’Ajuntament de Solsona considera convenient coordinar la seva actuació museística mitjançant la creació d’un organisme encarregat de gestionar i administrar el patrimoni museístic del Solsonès.

Que, en el punt setè, s’hi exposaven les obligacions de l’Ajuntament de Solsona, entre les quals hi havia la de proveir dues places de subaltern i aportar un percentatge del pressupost municipal a determinar anualment, entre d’altres.
Que, en data 7 de febrer de 2014, es va signar un conveni amb motiu de la jubilació de la persona que tenia assignades l’Ajuntament com a subaltern al MDCS pel qual el Bisbat era qui es va encarregar de contractar la persona substituta i l’Ajuntament feia una aportació anual de 20.000,00 €, corresponent al sou íntegre d’aquesta persona.
Que, des de l’any 2014 s’han incrementat els costos laborals d’aquesta plaça per dues circumstàncies: ampliació de l’horari d'obertura del Museu als dimecres amb horari complert i els costos laborals que tenen els conseqüents increments deguts al conveni col·lectiu.
Que, atès que és voluntat de l’Ajuntament, d’una banda, mantenir els compromisos assumits en base al conveni signat l’any 1982 i, de l’altra, complir en tot moment amb la legalitat vigent, alhora que és voluntat del Bisbat la de col·laborar per tal que l’Ajuntament pugui complir el seu compromís.
Acorden
1. Per donar compliment al conveni signat l’any 1982, l’Ajuntament subvencionarà el MDCS amb una aportació anual de 7.000,00 €, revisables al venciment del conveni. D’altra banda, l’Ajuntament assumeix les despeses corresponents a internet i servei de telefonia.
2. S’actualitza l’aportació anual de l’Ajuntament al MDCS pel personal contractat a recepció a l’import 25.000,00 €.
3. L’aportació anual de 25.000,00 € serà revisable amb els consegüents increments posteriors que estableixi el conveni col·lectiu d’oficines i despatxos, ja que serà el conveni on estarà contractat el personal de recepció.
4. Els diumenges que el personal de l’Ajuntament disposi com a festius seran coberts per personal del Museu. A canvi, l’Ajuntament abonarà la quantitat anual de 1.400,00 €, quantitat revisable en funció del conveni esmentat al punt anterior.
5. Una vegada aprovat el calendari anual de vacances del personal de l’Ajuntament, es comunicarà als responsable del MDCS la previsió de vacances del personal que l’Ajuntament hi té assignat. Aquesta comunicació es farà en un màxim de tres mesos d'antelació a la data d'inici de les vacances del subaltern.
6. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
· execució de l’actuació
· cost total de l’actuació (còpia de les factures)
· finançament de l’actuació
· full de dades bancàries.
7. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
8. L’annex que avui se signa entrarà en vigor el dia 1 de gener de 2023, amb una vigència de quatre anys. No obstant això, la vigència d’aquest annex resta condicionada a la vigència del conveni de 22 de gener de 1982.
9. En el cas que es modifiqui la normativa actual i l’Ajuntament tingui la possibilitat de contractar personal propi per cobrir la plaça de subaltern, aquest annex podrà ser revisat.
10. Aquest annex serà vigent sempre i quan el Bisbat de Solsona tingui el personal contractat amb possibilitat de cobrir aquests diumenges especificats a la clàusula 4.
I, en prova de conformitat, signen aquest conveni al lloc i data indicats a l’encapçalament.»
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut de l'annex del conveni esmentat i autoritzar a l'alcaldessa per signar-lo.


CULTURA
	Expedient 19/2023. Associació Cultural La Mare – utilització del teatre comarcal de Solsona

	Desfavorable
	Tipus de votació: unanimitat

	Vista la sol·licitud presentada i subscrita per Joan Solé i Llobet, representant de l’Associació Cultural La Mare, amb NIF núm. G01720192, en què demana poder utilitzar el teatre comarcal de Solsona tots els dilluns des del dia 16 de gener fins el dia 29 de maig, per dur a terme els cursos de teatre "Ara i Aquí";
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud ja que els dilluns l’equipament cultural està tancat.


DESENVOLUPAMENT LOCAL
	Expedient 5/2023. Fira del Trumfo i la Tòfona de Catalunya 2023 – instal·lació parada alimentació

	Favorable
	Tipus de votació: unanimitat

	Vista la sol·licitud de permís per instal·lar una parada d'alimentació els dies 4 i 5 de març, durant la Fira del Trumfo i la Tòfona de Catalunya 2023;
A proposta dels regidors delegats de Desenvolupament Local,
La Junta de Govern local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la Fira.


GOVERNACIÓ
	Expedient 2487/2022. Baixa de la llicència del gual – pl. de Sant Pere

	Favorable
	Tipus de votació: unanimitat

	Vista la sol·licitud de baixa de la concessió de la llicència per col·locar un gual d’entrada i sortida de vehicles a la via púbica.
Atès que la baixa sol·licitada afecta un gual situat a la plaça de Sant Pere;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la baixa sol·licitada.


HISENDA
	Expedient 539/2022. Certificació núm. 2 – Reforma i adequació de la plaça del Camp (A4 Next Generation)

	Favorable
	Tipus de votació: unanimitat

	Vist l’informe favorable emès pels Serveis Tècnics Municipals, de data 23 de desembre de 2022, en relació a la certificació núm. 2 de l’obra "Reforma i adequació de la plaça del Camp (A4 Next Generation)", amb les referències que tot seguit es detallen:
Títol de l’obra: Reforma i adequació de la plaça del Camp (A4 Next Generation)
Import total adjudicat amb IVA inclòs: 205.669,21 €
Empresa adjudicatària: Estany 2011, SL, amb CIF núm. B25736570
Tècnic director de l’obra: Anna Grau i Riu
Import de les obres executades anteriorment: 78.611,76 €
Import de la segona certificació de l’obra: 126.473,66 €
Import total certificat: 205.085,42 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 2 de l’obra "Reforma i adequació de la plaça del Camp (A4 Next Generation)", que ascendeix a l’import de 126.473,66 €, i que s’haurà d’abonar a l’empresa adjudicatària, Estany 2011, SL, amb CIF núm. B25736570.


SALUT
	Expedient 6/2023. Dia Internacional de les Cardiopaties Congènites – 14 de febrer de 2023

	Favorable
	Tipus de votació: unanimitat

	Vista la sol·licitud presentada i subscrita per Rosa Armengol, gerent de l'Associació de Cardiopaties Congènites (AACIC) i de la Fundació CorAvant, en què exposa que el dia 14 de febrer és el Dia Internacional de les Cardiopaties Congènites i, per aquest motiu, demana que s'il·lumini de color vermell la façana de l'Ajuntament, per donar a conèixer aquesta malaltia i donar suport a les persones que la pateixen fent-la visible;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda il·luminar de color vermell la façana de l'Ajuntament el dia 14 de febrer, en motiu del Dia Internacional de les Cardiopaties Congènites, fins a les 22.00 hores, tal com marca l'actual normativa.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

